CELEX: 32021R0705
Language: ro
Date: 2021-04-28 00:00:00
Title: Regulamentul de punere în aplicare (UE) 2021/705 al Comisiei din 28 aprilie 2021 de modificare a Regulamentului (CE) nr. 333/2007 în ceea ce privește numărul necesar de probe elementare și criteriile de performanță pentru unele metode de analiză (Text cu relevanță pentru SEE)

29.4.2021   
               
               
                  RO
               
               
                  Jurnalul Oficial al Uniunii Europene
               
               
                  L 146/73
               
            
         REGULAMENTUL DE PUNERE ÎN APLICARE (UE) 2021/705 AL COMISIEI
         din 28 aprilie 2021
         de modificare a Regulamentului (CE) nr. 333/2007 în ceea ce privește numărul necesar de probe elementare și criteriile de performanță pentru unele metode de analiză
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (Regulamentul privind controalele oficiale) (1), în special articolul 34 alineatul (6),
         întrucât:
         
                     (1)
                  
                  
                     Regulamentul (CE) nr. 333/2007 al Comisiei (2) stabilește metodele de prelevare a probelor și de analiză care trebuie să fie utilizate pentru controlul oficial al nivelurilor de oligoelemente și de contaminanți rezultați în urma prelucrării din produsele alimentare.
                  
               
                     (2)
                  
                  
                     Metodele de prelevare de probe prevăzute în prezent în Regulamentul (CE) nr. 333/2007 prevăd prelevarea unei probe globale de cel puțin 1 kg În cazul suplimentelor alimentare, al mirodeniilor sau al ierburilor aromatice uscate, al ciupercilor uscate, al algelor uscate sau al lichenilor uscați, care au un cost ridicat per greutate unitară, costul prelevării de probe este disproporționat de ridicat. Prin urmare, ar trebui prevăzute metode specifice de prelevare de probe cu privire la aceste produse.
                  
               
                     (3)
                  
                  
                     Pe baza celor mai bune informații științifice disponibile, laboratoarele de referință ale Uniunii Europene în domeniul contaminanților din hrana pentru animale și din produsele alimentare au elaborat un document de orientare privind estimarea limitei de detecție (LD) și a limitei de cuantificare (LOQ) pentru măsurători în domeniul contaminanților din hrana pentru animale și din produsele alimentare (3). Întrucât acest document de orientare conține cele mai bune cunoștințe tehnologice actualizate, concluziile sale trebuie să se reflecte în cerințele privind LOQ pentru metodele analitice pentru oligoelemente prevăzute în Regulamentul (CE) nr. 333/2007.
                  
               
                     (4)
                  
                  
                     Prin urmare, Regulamentul (CE) nr. 333/2007 trebuie modificat în consecință.
                  
               
                     (5)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Anexa la Regulamentul (CE) nr. 333/2007 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 28 aprilie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 95, 7.4.2017, p. 1.
         
            (2)  Regulamentul (CE) nr. 333/2007 al Comisiei din 28 martie 2007 de stabilire a metodelor de prelevare a probelor și de analiză pentru controlul nivelurilor de oligoelemente și de contaminanți rezultați în urma prelucrării din produsele alimentare (JO L 88, 29.3.2007, p. 29).
         
            (3)  Wenzl, T., Haedrich, J., Schaechtele, A., Robouch, P., Stroka, J., Guidance Document on the Estimation of LoD and LOQ for Measurements in the Field of Contaminants in Feed and Food; EUR 28099, Oficiul pentru Publicații al Uniunii Europene, Luxemburg, 2016, ISBN 978-92-79-61768-3; doi:10.2787/8931.
      
      
         
            ANEXĂ
            Anexa la Regulamentul (CE) nr. 333/2007 se modifică după cum urmează:
            
                        1.
                     
                     
                        Punctul B.2.2. se înlocuiește cu următorul text:
                        „B.2.2.   Numărul de probe elementare
                        
                        Pentru produsele alimentare, altele decât suplimentele alimentare, mirodeniile sau ierburile aromatice uscate, ciupercile uscate, algele uscate sau lichenii uscați, proba globală trebuie să fie de cel puțin 1 kg sau 1 litru, cu excepția cazului în care acest lucru nu este posibil, de exemplu atunci când proba constă într-un ambalaj sau o unitate.
                        În cazul suplimentelor alimentare, al mirodeniilor sau al ierburilor aromatice uscate, al ciupercilor uscate, algelor uscate sau al lichenilor uscați, proba globală trebuie să fie de cel puțin 100 grame sau 100 mililitri.
                        Pentru produsele alimentare, altele decât suplimentele alimentare, numărul minim de probe elementare care trebuie prelevate din lot sau sublot trebuie să fie în conformitate cu tabelul 3.
                        În cazul produselor lichide vrac, lotul sau sublotul trebuie să fie bine amestecat atât cât este posibil și astfel încât să nu afecteze calitatea produsului, prin mijloace mecanice sau manuale, imediat înainte de prelevarea probelor. În acest caz, se presupune o repartizare omogenă a contaminanților într-un lot sau sublot dat. Prin urmare, numărul de probe elementare dintr-un lot sau sublot pentru a forma proba globală este de trei.
                        În cazul în care lotul sau sublotul constă în ambalaje sau unități individuale, în cazul produselor alimentare, altele decât suplimentele alimentare, numărul de ambalaje sau de unități (probe elementare) care trebuie prelevate pentru a forma proba globală trebuie să fie în conformitate cu tabelul 4a.
                        Probele elementare trebuie să aibă o greutate similară/un volum similar. În cazul produselor alimentare, altele decât suplimentele alimentare, mirodeniile sau ierburile aromatice uscate, ciupercile uscate, algele uscate sau lichenii uscați, greutatea/volumul unei probe elementare este de cel puțin 100 grame sau 100 mililitri, rezultând o probă globală de cel puțin 1 kg sau 1 litru.
                        Pentru mirodeniile sau ierburile aromatice uscate, ciupercile uscate, algele uscate sau lichenii uscați, greutatea/volumul unei probe elementare este de cel puțin 35 grame sau 35 mililitri, rezultând o probă globală de cel puțin 100 grame sau 100 mililitri.
                        Nivelurile maxime pentru staniu anorganic se aplică la conținutul fiecărei cutii de conserve, dar din rațiuni practice poate fi folosită o abordare bazată pe probe globale. Dacă rezultatul testului dintr-o probă globală din mai multe cutii de conserve este inferior, dar apropiat de nivelul maxim de staniu anorganic și dacă se suspectează că unele cutii de conserve ar putea depăși nivelul maxim, este necesar să se efectueze investigații suplimentare.
                        Pentru suplimentele alimentare, numărul minim al probelor elementare și dimensiunea minimă a acestora trebuie să fie în conformitate cu tabelul 4b.
                        În cazul în care nu este posibilă aplicarea metodei de prelevare a probelor descrisă la punctul B.2, din cauza unor consecințe comerciale inacceptabile (de exemplu din cauza formei ambalajului, a deteriorării lotului), sau dacă este practic imposibil să se aplice metoda de prelevare menționată la punctul B.2., se poate aplica o metodă de prelevare a probelor alternativă, cu condiția ca aceasta să fie suficient de reprezentativă pentru lotul sau sublotul care face obiectul prelevării și să fie documentată în întregime. Acest lucru se înregistrează în evidența prevăzută la punctul B.1.8.
                        
                           Tabelul 1
                        
                        
                           Împărțirea loturilor în subloturi pentru produsele comercializate în transporturi vrac
                        
                        
                                    
                                       Greutatea lotului (în tone)
                                    
                                 
                                 
                                    
                                       Greutatea sau numărul de subloturi
                                    
                                 
                              
                                    ≥ 1 500 
                                 
                                 
                                    500 de tone
                                 
                              
                                    > 300 și < 1 500 
                                 
                                 
                                    3 subloturi
                                 
                              
                                    ≥ 100 și ≤ 300
                                 
                                 
                                    100 de tone
                                 
                              
                                    < 100
                                 
                                 
                                    —
                                 
                              
                           
                        
                           Tabelul 2
                        
                        
                           Împărțirea loturilor în subloturi pentru produsele care nu sunt comercializate în transporturi vrac
                        
                        
                                    
                                       Greutatea lotului (în tone)
                                    
                                 
                                 
                                    
                                       Greutatea sau numărul de subloturi
                                    
                                 
                              
                                    ≥ 15
                                 
                                 
                                    15-30 de tone
                                 
                              
                                    < 15
                                 
                                 
                                    —
                                 
                              
                           
                        
                           Tabelul 3
                        
                        
                           Numărul minim de probe elementare care trebuie prelevate din lotul sau sublotul de produse alimentare, altele decât suplimentele alimentare
                        
                        
                                    
                                       Greutatea sau volumul lotului/sublotului (în kg sau litri)
                                    
                                 
                                 
                                    
                                       Numărul minim de probe elementare care trebuie prelevate
                                    
                                 
                              
                                    < 50
                                 
                                 
                                    3
                                 
                              
                                    ≥ 50 și ≤ 500
                                 
                                 
                                    5
                                 
                              
                                    > 500
                                 
                                 
                                    10
                                 
                              
                           
                        
                           Tabelul 4a
                        
                        
                           Numărul de pachete sau de unități (probe elementare) de prelevat pentru a constitui proba globală în cazul în care lotul sau sublotul este format din pachete sau unități individuale de produse alimentare, altele decât suplimentele alimentare
                        
                        
                                    
                                       Numărul de pachete sau de unități din lot/sublot
                                    
                                 
                                 
                                    
                                       Numărul de ambalaje sau de unități care trebuie prelevate
                                    
                                 
                              
                                    ≤ 25
                                 
                                 
                                    cel puțin 1 pachet sau 1 unitate
                                 
                              
                                    26-100
                                 
                                 
                                    aproximativ 5 %, cel puțin 2 pachete sau unități
                                 
                              
                                    > 100
                                 
                                 
                                    aproximativ 5 %, maximum 10 ambalaje sau unități
                                 
                              
                           
                        
                           Tabelul 4b
                        
                        
                           Numărul minim și dimensiunea eșantioanelor elementare pentru suplimentele alimentare
                        
                        
                                    
                                       Dimensiunea lotului (număr de ambalaje)
                                    
                                 
                                 
                                    
                                       Numărul de ambalaje (probe elementare) care trebuie prelevate pentru eșantion
                                    
                                 
                                 
                                    
                                       Dimensiunea probei elementare
                                    
                                 
                              
                                    1-50
                                 
                                 
                                    1
                                 
                                 
                                    Întregul conținut al ambalajului
                                 
                              
                                    51-250
                                 
                                 
                                    2
                                 
                                 
                                    Întregul conținut al ambalajului
                                 
                              
                                    251-1 000 
                                 
                                 
                                    4
                                 
                                 
                                    Din fiecare ambalaj pentru vânzarea cu amănuntul luat pentru prelevarea de probe, jumătate din conținutul ambalajului
                                 
                              
                                    > 1 000 
                                 
                                 
                                    4 + 1 ambalaje la 1 000  de ambalaje pentru vânzarea cu amănuntul cu cel mult 25 de ambalaje pentru vânzarea cu amănuntul
                                 
                                 
                                    ≤ 10 ambalaje: din fiecare ambalaj pentru vânzarea cu amănuntul, jumătate din conținutul ambalajului
                                    > 10 ambalaje: se ia o cantitate egală din fiecare ambalaj, pentru a forma o probă echivalentă cu conținutul a cinci ambalaje
                                 
                              
                                    Necunoscut (se aplică numai în cazul comerțului electronic)
                                 
                                 
                                    1
                                 
                                 
                                    Întregul conținut al ambalajului”
                                 
                              
                  
                        2.
                     
                     
                        La punctul C.3.3.1, litera (a) se înlocuiește cu următorul text:
                        
                                    „(a)
                                 
                                 
                                    Criterii de performanță pentru metodele de analiză pentru plumb, cadmiu, mercur, staniu anorganic și arsen anorganic
                                    
                                       Tabelul 5
                                    
                                    
                                                
                                                   Parametru
                                                
                                             
                                             
                                                
                                                   Criteriu
                                                
                                             
                                          
                                                Aplicabilitate
                                             
                                             
                                                Produsele alimentare precizate în Regulamentul (CE) nr. 1881/2006
                                             
                                          
                                                Specificitatea
                                             
                                             
                                                Fără interferențe spectrale sau cauzate de matrice
                                             
                                          
                                                Repetabilitate (RSDr)
                                             
                                             
                                                HORRATr mai puțin de 2
                                             
                                          
                                                Reproductibilitate (RSDR)
                                             
                                             
                                                HORRATR mai puțin de 2
                                             
                                          
                                                Recuperare
                                             
                                             
                                                Se aplică dispozițiile de la punctul D.1.2
                                             
                                          
                                                LOD
                                             
                                             
                                                = trei zecimi din LOQ
                                             
                                          
                                                LOQ
                                             
                                             
                                                Staniu anorganic
                                             
                                             
                                                ≤ 10 mg/kg
                                             
                                          
                                                Plumb
                                             
                                             
                                                LM ≤ 0,02 mg/kg
                                             
                                             
                                                0,02 < LM < 0,1 mg/kg
                                             
                                             
                                                LM ≥ 0,1 mg/kg
                                             
                                          
                                                ≤ LM
                                             
                                             
                                                ≤ două treimi din LM
                                             
                                             
                                                ≤ o cincime din LM
                                             
                                          
                                                Cadmiu, mercur, arsen anorganic
                                             
                                             
                                                LM ≤ 0,02 mg/kg
                                             
                                             
                                                0,02 < LM < 0,1 mg/kg
                                             
                                             
                                                LM ≥ 0,1 mg/kg
                                             
                                          
                                                ≤ două cincimi din LM
                                             
                                             
                                                ≤ două cincimi din LM
                                             
                                             
                                                ≤ o cincime din LM”